《呈恩府龙学》
宋代·曹辅

此生飘泊住乾坤，南北东西岂更论。万里欲封防墓土，十年重到李膺门。

少惊人事时千变，尽付羁愁酒一尊。主上思贤厚风俗，如公终未老丘园。

作者简介：（1069—1127）宋南剑州沙县人，字载德。哲宗元符三年进士。历秘书省正字。徽宗多微行，辅上疏切谏，编管郴州。在郴六年，怡然不介意。钦宗靖康间，累迁签书枢密院事。未几，免职。金人围汴京，辅与冯澥出使金营，又从徽宗、钦宗留金军中，寻得归。高宗立，仍旧职。